open-index/open-wikipedia-markdown huggingface dataset:
Αυστριακές προεδρικές εκλογές 2022

Στις **9 Οκτωβρίου 2022** διεξήχθησαν **προεδρικές εκλογές** στην **[[Αυστρία]]**. Ο νυν πρόεδρος Αλεξάντερ Βαν Ντερ Μπέλεν νίκησε από τον πρώτο γύρο, συγκεντρώνοντας το 56% των ψήφων. Έτσι εξασφάλισε μία δεύτερη συνεχή θητεία στο αξίωμα, έχοντας αρχικά εκλεγεί το 2016.

## Υπόβαθρο
Ο Αλεξάντερ Βαν ντερ Μπέλεν, είχε εκλεγεί πρώτη φορά στις προεδρικές εκλογές του 2016. Τότε είχε μία ιδιαίτερα σκληρή και αμφίρροπη μάχη στον δεύτερο γύρο με τον Νόρμπερτ Χόφερ, υποψήφιο του ακροδεξιού κόμματος ελευθερίας. Κατά την διάρκεια της θητείας του ως προέδρου, η χώρα αντιμετώπισε πολλές κρίσεις και πολιτικές αναταράξεις. Το 2019, ένα σκάνδαλο διαφθοράς κλόνισε το Κόμμα Ελευθερίας, το οποίο έχασε 10 ποσοστιαίες μονάδες στις βουλευτικές εκλογές του 2019. Το 2020 ξέσπασε η πανδημία του κορωνοϊού, ενώ το 2021 αποκαλύφθηκε ένα νέο σκάνδαλο διαφθοράς που ενέπλεκε ακόμα και τον τότε πρωθυπουργό Σεμπάστιαν Κούρτς του Αυστριακού Λαϊκού Κόμματος. Ως αποτέλεσμα ο Κούρτς αναγκάστηκε σε παραίτηση. Λίγο αργότερα, τον Φεβρουάριο του 2022, ξεκίνησε η εισβολή της Ρωσίας στην Ουκρανίας. Η διαφαινόμενη ενεργειακή κρίση και η γενικότερη γεωπολιτική αστάθεια που επικρατούσε μετά την εισβολή, συνέθετε ένα αβέβαιο μέλλον για τους ψηφοφόρους στην Αυστρία.

Κατά την προεκλογική περίοδο, οι Σοσιαλδημοκράτες, οι Πράσινοι, και το Λαϊκό Κόμμα, δεν έχρισαν κάποιον υποψήφιο, στηρίζοντας έτσι ουσιαστικά την υποψηφιότητα του Βαν ντερ Μπέλεν. Το μόνο κόμμα του κοινοβουλίου που κατέβασε υποψήφιο στις εκλογές ήταν το Κόμμα Ελευθερίας. Σύμφωνα με το Euronews Greece, ο Βαν ντερ Μπέλεν είχε να αντιμετωπίσει άλλους 4 σημαντικούς υποψηφίους από τον ακροδεξιό χώρο.

## Εκλογικό σύστημα

Στην Αυστρία, ο Πρόεδρος της Δημοκρατίας εκλέγεται από τον λαό. Ο Πρόεδρος διαθέτει κυρίως εθιμοτυπικές εξουσίες, όμως η δουλειά του μπορεί να γίνει σημαντική όταν μεταβιβάζεται η εξουσία ή σε περιόδους κρίσεων. Επίσης μπορεί να απολύσει τον Καγκελάριο ή και ολόκληρη την κυβέρνηση.

Στις προεδρικές εκλογές εφαρμόζεται πλειοψηφικό σύστημα δύο γύρων. Ανακηρύσσεται νικητής όποιος λάβει πάνω από το 50% των ψήφων. Αν κανένας υποψήφιος δεν λάβει αυτό το ποσοστό από τον πρώτο γύρω, τότε οι δύο υποψήφιοι με τις περισσότερες ψήφους περνάνε στον δεύτερο γύρο, όπου και αναμετρούνται μεταξύ τους.

Η θητεία του Προέδρου διαρκεί έξη έτη, με δυνατότητα επανεκλογής μόνο μία φορά.

## Αποτελέσματα

## Παραπομπές


Κατηγορία:Εκλογές του 2022
2022
Κωδικοί ανακύκλωσης

Οι **κωδικοί ανακύκλωσης** χρησιμοποιούνται για την αναγνώριση των υλικών, από τα οποία είναι φτιαγμένο το αντικείμενο, για τη διευκόλυνση της διαδικασίας ανακύκλωσης. Η παρουσία σε ένα αντικείμενο ενός κωδικού ανακύκλωσης, ενός λογότυπου βέλους ή ενός κωδικού ρητίνης, δεν αποτελεί αυτόματη ένδειξη ότι ένα υλικό είναι ανακυκλώσιμο, αλλά είναι μια εξήγηση για το από τι αποτελείται το αντικείμενο. Έχουν αναπτυχθεί κωδικοί για μπαταρίες, βιοϋλικά/οργανικά υλικά, γυαλί, μέταλλα, χαρτί και πλαστικά.  Διάφορες χώρες έχουν υιοθετήσει διαφορετικούς κώδικες. Για παράδειγμα, ο παρακάτω πίνακας δείχνει τους κωδικούς πολυμερούς ρητίνης (πλαστικό). Στις Ηνωμένες Πολιτείες υπάρχουν λιγότερα, επειδή το ABS τοποθετείται με την κατηγορία "άλλα" στην ομάδα 7.

Ορισμένες χώρες έχουν ένα πιο αναλυτικό σύστημα κωδικών ανακύκλωσης. Για παράδειγμα, το σύστημα αναγνώρισης πολυμερών της Κίνας έχει εφτά διαφορετικές ταξινομήσεις πλαστικού, πέντε διαφορετικά σύμβολα για διαδρομές μετά την κατανάλωση και 140 κωδικούς αναγνώρισης.  Η έλλειψη συστήματος κωδικών σε ορισμένες χώρες έχει ενθαρρύνει όσους κατασκευάζουν τα δικά τους πλαστικά προϊόντα, όπως η RepRap και άλλοι χρήστες τρισδιάστατων εκτυπωτών, να υιοθετήσουν έναν κώδικα εθελοντικής ανακύκλωσης, που βασίζεται στο πιο ολοκληρωμένο κινεζικό σύστημα. 

## Κατάλογος κωδικών αναγνώρισης ρητίνης (RIC) και κωδικών που ορίζονται από την Ευρωπαϊκή Επιτροπή

## Παραπομπές


Κατηγορία:Ανακύκλωση
Σ’ αναζητώ στη Σαλονίκη

**"Σ' αναζητώ στη Σαλονίκη"** είναι ο τίτλος ενός τραγουδιού τού Έλληνα τραγουδιστή Δημήτρη Μητροπάνου. Τούς στίχους τούς έγραψε ο Φίλιππος Γράψας και τη μουσική ο Μάριος Τόκας. Οι στίχοι γράφτηκαν το 1982 για τους Αγώνες Ελληνικού Τραγουδιού Κέρκυρας εκείνου τού έτους. Ο Μάνος Χατζιδάκις εξήρε τον Γράψα για τούς στίχους τού τραγουδιού, αλλά το τελευταίο άργησε πολύ να γίνει γνωστό. Το 1991 ο Διονύσης Θεοδόσης έδειξε το τραγούδι στον Μάριο Τόκα. Ακολούθησαν προτάσεις για την ερμηνεία τού τραγουδιού, στην Χάρις Αλεξίου, καθώς και στον Γιώργο Νταλάρα, αλλά και οι δύο τις απέρριψαν. Πρόταση έγινε και στον Δημήτρη Μητροπάνο, ο οποίος ανταποκρίθηκε θετικά σε αυτήν. Έναν χρόνο μετά, το 1992, κυκλοφόρησε ο δίσκος *"Η εθνική μας μοναξιά" *, του Δημήτρη Μητροπάνου και του Μάριου Τόκα, στον οποίο συμπεριλαμβάνεται το τραγούδι.

## Παραπομπές


Κατηγορία:Τραγούδια του Δημήτρη Μητροπάνου
Κατηγορία:Τραγούδια του 1992
Ιερά Μητρόπολις Προικοννήσου

μικρογραφία|δεξιά|300px|Τα νησιά που υπάγονταν στην Ιερά Μητρόπολη Προικοννήσου πριν το 1923
Η **Ιερά Μητρόπολις Προ(ι)κοννήσου**, παλαιότερα γνωστή ως **Αρχιεπισκοπή Προ(ι)κοννήσου** () είναι μια από τις αρχαιότερες επισκοπές του Οικουμενικού Πατριαρχείου, η οποία στην ιστορική της περίοδο υπήρχε από τον 5ο αιώνα ως το 1923.

Σήμερα ενεργός παραμένει μόνο ο τίτλος του Μητροπολίτη Προικοννήσου και από το 2008 τον φέρει ο Ιωσήφ (Χαρκιολάκης).

## Ιστορικά στοιχεία
μικρογραφία|δεξιά|250px|Ο σημερινός Μητροπολίτης Προικοννήσου κ. Ιωσήφ (Χαρκιολάκης)
Στην Προ(ι)κόννησο έδρευε μια αρχαία αρχιεπισκοπή της επαρχίας Ελλησπόντου στην Διοίκηση Ασιανής, η οποία υπαγόταν στο Πατριαρχείο Κωνσταντινουπόλεως.

Αναφέρονται αρκετοί επίσκοποι Προκοννήσου κατά την πρώτη χριστιανική χιλιετία. Ο Ιωάννης μετατέθηκε εκεί από την Επισκοπή Γόρδης της Λυδίας και έλαβε μέρος στη σύνοδο της Εφέσου το 431. Ο Ακάκιος δεν έλαβε μέρος στη σύνοδο της Χαλκηδόνας το 451, αντ'αυτού τα πρακτικά των πανηγυρικών συνεδριάσεων της 25ης και 31ης Οκτωβρίου υπέγραψε ο Μητροπολίτης Κυζίκου Διογένης, στον οποίο υπαγόταν. Ο Στρατοκλής υπέγραψε διάταγμα του Γεννάδιου Α' Κωνσταντινουπόλεως κατά της Σιμωνίας περί το 458/459. Στη βυζαντινή αγιογραφία απαντάται ο άγιος Τιμόθεος, αρχιεπίσκοπος Προικοννήσου, ο οποίος έζησε σύμφωνα με ορισμένους συγγραφείς μεταξύ 518 και 548 ή τον όγδοο αιώνα κατ'άλλους. Ο Νικήτας παρέστη στη δεύτερη σύνοδο της Νίκαιας το 787. Ο Ιγνάτιος συμμετείχε στη Σύνοδο της Κωνσταντινούπολης του 879-880 που αποκατέστησε τον Πατριάρχη Φώτιο. Τέλος, σώζεται σφραγίδα με το όνομα του επισκόπου Λέοντος, ο οποίος έζησε μεταξύ 10ου και 11ου αιώνα.

Η Προικόννησος αναφέρεται στις *Notitiae Episcopatuum* του Πατριαρχείου Κωνσταντινουπόλεως μέχρι τον 15ο αιώνα. Αρχικά υπαγόταν στη Μητρόπολη Κυζίκου, και περί τον 7ο αιώνα ανυψώθηκε σε αυτοκέφαλη αρχιεπισκοπή, εξαρτώμενη απευθείας από τον Πατριάρχη Κωνσταντινουπόλεως. Ως τέτοια αναφέρεται σε όλη τη δεύτερη χριστιανική χιλιετία.

Τον Μάιο του 1823 ανυψώθηκε περαιτέρω σε Μητρόπολη και δόθηκε στον Μητροπολίτη της ο τίτλος του «*Ὑπερτίμου καὶ Ἐξάρχου πάσης Προποντίδος*». Στη δικαιοδοσία της, εκτός από την Προικόννησο, υπάγονταν και τα νησιά Αλώνη ή Αυλωνία, Οφιούσα ή Αφυσία και Κούταλη. Έδρα της Μητρόπολης ως το 1900 ήταν η Αλώνη. Μεταξύ 1900 και 1906 η έδρα μεταφέρθηκε στον Μαρμαρά.

Τον Σεπτέμβριο του 1922, μετά την Μικρασιατική Καταστροφή, όλοι οι Έλληνες Χριστιανοί που κατοικούσαν στο νησί του Μαρμαρά κατέφυγαν στην Ελλάδα πριν την άφιξη του τουρκικού στρατού (1923). Σήμερα δεν υπάρχουν πλέον Ορθόδοξοι Χριστιανοί στην επικράτεια της αρχαίας μητρόπολης, αν και το Πατριαρχείο διατηρεί και συνεχίζει να αποδίδει τον τίτλο της.

Τον 19ο αιώνα δημιουργήθηκε έδρα τιτουλάριου αρχιεπισκόπου Προικοννήσου στην Καθολική Εκκλησία, η οποία σταμάτησε να χρησιμοποιείται από τις 26 Ιουνίου 1967.

### Επισκοπικός κατάλογος

## Παραπομπές


## Πηγές
### Ελληνόγλωσσες
* 
### Ξενόγλωσσες
*  
*  
*  
*  
*  

Κατηγορία:Τιμητικές επισκοπές
Κατηγορία:Πρώην Μητροπόλεις του Οικουμενικού Πατριαρχείου Κωνσταντινουπόλεως
Love Is an Open Door

To  "**Love Is an Open Door**" είναι ένα τραγούδι της Κρίστεν Άντερσον-Λόπεζ και του Ρόμπερτ Λόπεζ, το οποίο συμπεριλήφθηκε στο *[[Ψυχρά κι Ανάποδα (soundtrack)|soundtrack]]* της 53η ταινίας των Walt Disney Animation Studios, *[[Ψυχρά κι Ανάποδα|Frozen]]* του 2013. Το τραγούδι ερμηνεύθηκε αρχικά από την Κρίστεν Μπελ και τον Σαντίνο Φοντάνα. Πρόκειται για ένα αισθηματικό τραγούδι, όπου εμφανίζεται στην ταινία να το τραγουδά η πριγκίπισσα Anna και ο πρίγκιπας Hans, κατά τη διάρκεια της στέψης της Elsa. 

Το τραγούδι ηχογραφήθηκε και από τη Ντέμι Λοβάτο, αλλά ποτέ δεν κυκλοφόρησε αυτή η εκδοχή. Οι δημιουργοί του κομματιού, εμπνεύστηκαν από το *[[Καράτε Κιντ|The Karate Kid]]* (1984) και ήθελαν να αποτυπώσουν το «*τέλειο πρώτο ραντεβού*». Το κομμάτι, όπως και η ταινία, μεταφράστηκε και τραγουδήθηκε από πολλές γλώσσες, οι οποίες κάποιες εξ αυτών, γνώρισαν μεγάλη επιτυχία, για παράδειγμα η ιαπωνική εκτέλεση *Tobira Akete*, έφτασε, το 2014, στο νούμερο 36 των Ιαπωνικών Hot 100, ενώ η νοτιοκορεατική έφτασε στο νούμερο 2 των Gaon International Chart.

## Παραπομπές


## Εξωτερικοί σύνδεσμοι
* Love Is an Open Door sto Επίσημο Κανάλι YouTube της Disney

Κατηγορία:Τραγούδια του 2013
Κατηγορία:Τραγούδια γραμμένα από την Κρίστεν Άντερσον-Λόπεζ
Κατηγορία:Τραγούδια γραμμένα από τον Ρόμπερτ Λόπεζ
Καρυά Καρδίτσας

Η **Καρυά** είναι οικισμός στη Θεσσαλία και την Περιφερειακή Ενότητα Καρδίτσας.

## Γεωγραφικά - Ιστορικά στοιχεία
Η Καρυά είναι κτισμένη στις δυτικές πλαγιές του όρους Καράβα των Δυτικών Αγράφων σε υψόμετρο 770 μέτρων. Απέχει περίπου 8 χλμ. ΝΑ. από το Ανθηρό (έδρα του δήμου) και 81 χλμ. Δ.-ΝΔ. από την Καρδίτσα ενώ στα δυτικά του χωριού περνά ο Λεσκοβίτικος ποταμός. Το χωριό αναφέρεται την περίοδο της Τουρκοκρατίας, στην απογραφή του 1454 ως *TIRZOL* εκτός απογραφικού καταστίχου, το οποίο σημαίνει ότι δεν υπήρχε στην πρώτη απογραφή και επομένως δημιουργήθηκε μεταξύ του 1430 και 1453. Οι κάτοικοί του ασχολούνται με τη γεωργία, την κτηνοτροφία και τη μελισσοκομία. Αξιοθέατό του θεωρείται το πέτρινο μονότοξο γεφύρι, στα νοτιοδυτικά, το οποίο γεφυρώνει το Λιασκοβίτικο ποταμό και θεωρείται το μεγαλύτερο γεφύρι της Θεσσαλίας ενώ πιθανολογείται ότι κτίστηκε περίπου τον 13ο αιώνα.

## Διοικητικά - Πληθυσμιακά στοιχεία
Αναφέρεται επίσημα, μετά την ενσωμάτωση της Θεσσαλίας, με την παλιά ονομασία *Τριζόλο* ή *Τριζώλο* από την περίοδο της Τουρκοκρατίας το 1883 στο ΦΕΚ 126Α - 02/04/1883 να προσαρτάται στον τότε δήμο Αργιθέας και το 1912 ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Καρυά το 1957 με το ΦΕΚ 119Α - 03/07/1957. Σύμφωνα με το Πρόγραμμα «Καλλικράτης» μαζί με το Παλαιοχωράκι, την Πτελέα και τα Ρόγκια αποτελούν την κοινότητα Καρυάς που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 49 κάτοικοι.

Οι απογραφές πληθυσμού μετά τον Β' Παγκόσμιο πόλεμο:

## Εξωτερικοί σύνδεσμοι

* Η γέφυρα Καρυάς Αργιθέας - Τριζωλιώτικη καμάρα από τον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Μανώλης Τορνάρης

Ο **Μανώλης Τορνάρης** (γενν. 10 Αυγούστου 1978) είναι Έλληνας πρώην αθλητής πυγμαχίας για τον Παναθηναϊκό από το 1992 έως το 2012, με το προσωνύμιο «Tornado» (Μανώλης Tornado Τορνάρης). Είναι μία φορά πανελλήνιος πρωταθλητής πυγμαχίας στην α' κατηγορία ανδρών το 2008 στα 91 κιλά και μία φορά παγκύπριος πρωταθλητής ερασιτεχνικής πυγμαχίας στα 81 κιλά το 1999, καθώς έχει και άλλες διακρίσεις στον χώρο. Το 2012 (που έπαιζε στα +91 κιλά), σταμάτησε την ενεργό δράση λόγω του τότε ορίου ηλικίας ενός πυγμάχου και τιμήθηκε για την πολυετή προσφορά του στην πυγμαχία και στον σύλλογο. Αδερφός του είναι ο Νίκος Τορνάρης, επίσης πρώην πυγμάχος του ΠαναθηναΪκού.

## Προπονητές του Μανώλη Τορνάρη

* Άγγελος Χαρίσης
* Μανώλης Μπακρυσιώρης
* Γιάννης Αϊδινιώτης

## Διακρίσεις

* 3η θέση στο Πανελλήνιο πρωτάθλημα πυγμαχίας α' κατηγορίας ανδρών στα 81 κιλά το 1999
* 2η θέση στο Κύπελλο Ελλάδος στα 81 κιλά το 1999
* 1η θέση στο Παγκύπριο πρωτάθλημα ερασιτεχνικής πυγμαχίας στα 81 κιλά το 1999 (στην θητεία του)
* 3η θέση στο Πανελλήνιο πρωτάθλημα πυγμαχίας α' κατηγορίας ανδρών στα 91 κιλά το 2006
* 1η θέση στο Πανελλήνιο πρωτάθλημα πυγμαχίας α' κατηγορίας ανδρών στα 91 κιλά το 2008 (στην αρχή κατέκτησε την δεύτερη θέση, όμως αργότερα ο Χάρης Κοντογιώργης που είχε πάρει την πρώτη θέση μηδενίστηκε, λόγω χρήση απαγορευμένης ουσίας, οπότε ο τίτλος του πρωταθλητή πέρασε στον Μανώλη Τορνάρη).
* 3η θέση στο Πανελλήνιο πρωτάθλημα πυγμαχίας α' κατηγορίας ανδρών στα 91 κιλά το 2010

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι ΠΑΟ
Δημοκράτες της Δανίας

Οι **Δημοκράτες της Δανίας** (Δανικά, Danmarksdemokraterne) είναι ένα κοινωνικά συντηρητικό πολιτικό κόμμα στην Δανία, που ιδρύθηκε τον Ιούνιο του 2022 από την Ίνγκερ Στόιμπεργκ. Από τις 17 Αυγούστου 2022, οκτώ μέλη του Φόλκετινγκ προσχώρησαν στους Δημοκράτες της Δανίας, καθιστώντας το, έτσι, το έβδομο μεγαλύτερο κόμμα στο κοινοβούλιο.

## Ιστορικό
Οι Δημοκράτες της Δανίας ιδρύθηκαν τον Ιούνιο του 2022 από την Ίνγκερ Στόιμπεργκ, η οποία είχε διατελέσει υπουργός Μετανάστευσης, Στέγασης και Ισότητας των Φύλων για το Φιλελεύθερο Κόμμα πριν παραπεμφθεί για ανάρμοστη συμπεριφορά, αφού χώρισε οικογένειες σε κέντρα μεταναστών, και κατηγορήθηκε για απιστία στο εσωτερικό του κόμματος. Σύμφωνα με τη Στόιμπεργκ, το νέο κόμμα είναι ένα δεξιό κόμμα με αυστηρή μεταναστευτική πολιτική. Τον Ιούλιο, το κόμμα εγγράφηκε επίσημα.

Τον ίδιο μήνα, τα μέλη του Φόλκετινγκ Peter Skaarup, Jens Henrik Thulesen Dahl, Bent Bøgsted, και Hans Kristian Skibby ανακοίνωσαν ότι ήθελαν να ενταχθούν στους Δημοκράτες της Δανίας. Αυτοί οι τέσσερις είχαν αρχικά εκλεγεί στο Φόλκετινγκ για το Δανικό Λαϊκό Κόμμα, αλλά ανεξαρτητοποιήθηκαν. Ο Skaarup έγινε δεκτός ως μέλος στις 28 Ιουλίου 2022, δίνοντας στο κόμμα την πρώτη του έδρα στο κοινοβούλιο.

## Ιδεολογία και θέσεις
Στη συνέντευξη στην οποία η Στόιμπεργκ ανακοίνωσε την ίδρυση του κόμματος, δήλωσε: «Νομίζω ότι αυτό που λείπει είναι ένα *borgerlig* (συντηρητικό, μη σοσιαλιστικό) κόμμα που φροντίζει για τα συμφέροντα της πλειοψηφίας των ανθρώπων. Δήλωσε επίσης ότι ένας από τους κύριους στόχους του κόμματος θα είναι η αναθεώρηση της μεταναστευτικής πολιτικής της Δανίας.

Οι σχολιαστές των μέσων ενημέρωσης περιέγραψαν το κόμμα ότι αντλεί το όνομα και τις πολιτικές του ιδέες από το γειτονικό κόμμα των Σουηδών Δημοκρατών. Άλλοι δημοσιογράφοι έχουν διατυπώσει την άποψη ότι το κόμμα είναι δεξιό λαϊκιστικό, αντιμεταναστευτικό και ευρωσκεπτικιστικό στις πεποιθήσεις του.

Στον ιστότοπό του, το κόμμα αναφέρει ότι επιδιώκει να βελτιώσει τις συνθήκες για τους ηλικιωμένους, τους νέους και τις μικρές και μεσαίες επιχειρήσεις. Στοχεύει επίσης να καταπολεμήσει αυτό που περιγράφει ως ανυπέρβλητη γραφειοκρατία από την Ευρωπαϊκή Ένωση (ΕΕ) στη Δανία και θέλει να αποκεντρώσει περαιτέρω την εξουσία σε περιοχές εκτός της πρωτεύουσας. Θέλει επίσης να αυξήσει τη χρηματοδότηση για την αστυνομία και ζητά υποχρεωτικές πολιτικές για τους μετανάστες ώστε να προσαρμοστούν στη δανική κουλτούρα.

## Παραπομπές

Κατηγορία:Πολιτικά κόμματα της Δανίας
Νέα Δεξιά (Δανία)

Η **Νέα Δεξιά** (Δανικά: Nye Borgerlige) είναι ένα συντηρητικό και οικονομικά φιλελεύθερο δανικό πολιτικό κόμμα . Το κόμμα ιδρύθηκε το φθινόπωρο του 2015 από τους Pernille Vermund και Peter Seier Christensen. Στις γενικές εκλογές του 2019 η Νέα Δεξιά κέρδισε τέσσερις έδρες.

## Ιστορικό
Στις 24 Σεπτεμβρίου 2015, οι Pernille Vermund και Peter Seier Christensen, αμφότεροι πρώην μέλη του Συντηρητικού Λαϊκού Κόμματος, ανακοίνωσαν ότι βρίσκονταν στη διαδικασία ίδρυσης ενός νέου κόμματος με τον τίτλο «Εμείς οι Συντηρητικοί» (*Vi Konservative*). Το κόμμα ιδρύθηκε επίσημα στις 20 Οκτωβρίου 2016 με το όνομα «Νέα Δεξιά» (''Nye Borgerlige).

Στις γενικές εκλογές του 2019 το κόμμα έφτασε στο 2,4% των ψήφων, ίσο με τέσσερις έδρες, οπότε η Νέα Δεξιά εκπροσωπήθηκε για πρώτη φορά στο Φόλκετινγκ. 

## Πολιτικές θέσεις
Η Νέα Δεξιά δεν θεωρεί τον εαυτό της ιδεολογικά δεσμευμένο, αλλά ορίζει τον εαυτό του λόγω της συντηρητικής του άποψης ως κόμμα, που «παίρνει σημείο εκκίνησης στο δεδομένο και θέλει να αναπτύξει την κοινωνία με βάση τη γνώση και την εμπειρία αντί να επαναστατήσει με βάση τα υπόβαθρα της πίστης και της ιδεολογίας». Το κόμμα υποστηρίζει την αποχώρηση της Δανίας από την Ευρωπαϊκή Ένωση και συνδυάζει σύμφωνα με το κομματικό του πρόγραμμα «μια κλασική συντηρητική πολιτική βασισμένη στην αξία με μια δεξιά [borgerlig] οικονομική πολιτική και μια ξεκάθαρη αντίσταση σε συμβάσεις και υπερεθνικές συμφωνίες που περιορίζουν τη δανική δημοκρατία». Με αυτόν τον συνδυασμό το κόμμα βρίσκεται στα δεξιά του πολιτικού φάσματος.

Οι πέντε βασικές αρχές του κόμματος είναι:

* Μια ισχυρή πολιτιστική κοινότητα αξιών.
* Λιγότερο κράτος, περισσότερο ανθρώπινος.
* Κοινή ευθύνη για τους πιο αδύναμους της κοινωνίας.
* Εύλογη προστασία των φυσικών αξιών.
* Ελευθερία, δημοκρατία και εθνική κυριαρχία.

## Αποτελέσματα εκλογών
### Φόλκετινγκ

## Παραπομπές


Κατηγορία:Πολιτικά κόμματα της Δανίας
Wonder Woman 1984

Το ***Wonder Woman 1984*** (γνωστό και ως ***WW84***) είναι μια Αμερικανική ταινία του 2020, βασισμένη στον ομώνυμο χαρακτήρα της DC Comics. Η παραγωγή έγινε από τους Warner Bros. Pictures, Atlas Entertainment και The Stone Quarry, με την διανομή να γινέται από την Warner Bros. Pictures. Είναι σίκουελ της ταινίας ''Wonder Woman'' και είναι η ενδέκατη ταινία του Εκτεταμένου Σύμπαντος της DC. Την σκηνοθέτησε η Πάτι Τζένκινς και το σενάριο γράφτηκε από τους Τζένκινς, Τζέοφ Τζονς και Ντέιβ Κάλαχαμ. 

Πρωταγωνιστεί η Γκαλ Γκαντότ, πλαισιωμένη από τους Κρις Πάιν, Κρίστεν Γουίγκ, Πέδρο Πασκάλ, Ρόμπιν Ράιτ και Κόνι Νίλσεν. Η συζήτηση για σίκουελ ξεκίνησε λίγο μετά την κυκλοφορία της πρώτης ταινίας τον Ιούνιο του 2017. Τα γυρίσματα ξεκίνησαν τον Ιούνιο του 2018 στο Λονδίνο αλλά και στην Ουάσινγκτον και την Βόρεια Βιρτζίνια. Τα γυρίσματα ολοκληρώθηκαν στις 22 Δεκεμβρίου του 2018.

Το *Wonder Woman 1984* ήταν αρχικά προγραμματισμένο να κυκλοφορήσει στις 5 Ιουνίου του 2020, αλλά αναβλήθηκε πολλαπλές φορές λόγω της Πανδημίας του COVID-19. Έκανε πρεμιέρα στις 15 Δεκεμβρίου του 2020, μέσω της πλατφόρμας DC FanDome, και κυκλοφόρησε στους κινηματογράφους στις Ηνωμένες Πολιτείες  και ταυτόχρονα έγινε διαθέσιμη για παρακολούθηση στην συνδρομητική πλατφόρμα HBO Max. Έλαβε γενικά ανάμικτες κριτικές. 

## Παραπομπές


Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2020
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στην Ισπανία
Κατηγορία:Ταινίες γυρισμένες στη Βιρτζίνια
Κατηγορία:Ταινίες γυρισμένες στην Ουάσινγκτον, Π.Κ.
Κατηγορία:Ταινίες του Εκτεταμένου Σύμπαντος της DC
Κατηγορία:Ταινίες βασισμένες σε κόμικς της DC
Κατηγορία:Ταινίες που επηρεάστηκαν από την πανδημία COVID-19
Κατηγορία:Αμερικανικές ταινίες με υπερήρωες
Κατηγορία:Ταινίες IMAX
Κατηγορία:Ταινίες ιντέρκουελ
Κατηγορία:Ταινίες παραγωγής The Stone Quarry
Κατηγορία:Ταινίες γυρισμένες στα Warner Bros. Studios Leavesden
Κατηγορία:Wonder Woman
Αρχιεπισκοπή της Μαδρίτης

Η **Αρχιεπισκοπή της Μαδρίτης** (ισπανικά: *Archidiócesis de Madrid*, λατινικά: *Archidioecesis Matritensis*) είναι μια από τις δεκατέσσερις αρχιεπισκοπές της Καθολικής Εκκλησίας στην Ισπανία και αποτελεί την μητροπολιτική έδρα της εκκλησιαστικής επαρχίας της Μαδρίτης. Στην Αρχιεπισκοπή της Μαδρίτης υπάγονται η Επισκοπή της Χετάφε και η Επισκοπή της Αλκαλά ντε Ενάρες.

Η δικαιοδοσία της αρχιεπισκοπής περιλαμβάνει τους βόρειους δήμους της Κοινότητας της Μαδρίτης και την πυκνοκατοικημένη περιοχή της Μητροπολιτικής Περιοχής της Μαδρίτης (το νότιο τμήμα της Μητροπολιτικής Περιοχής ανήκει στην Επισκοπή της Χετάφε).

Η επισκοπική έδρα της Μαδρίτης ιδρύθηκε στις 7 Μαρτίου του 1885 υπό την ονομασία «Επισκοπή Μαδρίτης-Αλκαλά». Στις 25 Μαρτίου του 1964 ανυψώθηκε σε αρχιεπισκοπή από τον Πάπα Παύλο ΣΤ΄. Η ονομασία «Αρχιεπισκοπή της Μαδρίτης» καθιερώθηκε στις 23 Ιουλίου του 1991, όταν μειώθηκε η εδαφική επικράτειά της με τον αποχωρισμό της Χετάφε και της της Αλκαλά ντε Ενάρες.

Ο σημερινός αρχιεπίσκοπος, Κάρλος Οσόρο Σιέρα, διορίστηκε από τον Πάπα Φραγκίσκο στις 28 Αυγούστου του 2014 και ανέλαβε τα καθήκοντά του στις 25 Οκτωβρίου του ίδιου έτους. Η έδρα της Αρχιεπισκοπής της Μαδρίτης είναι ο Καθεδρικός Ναός της Παναγίας της Βασιλικής της Αλμουδένα.

Για την εκπαίδευση των ιεροδιδασκάλων, η αρχιεπισκοπή διαθέτει δύο θεολογικές σχολές. Η αρχιεπισκοπή διαθέτει μεγάλο πλούτο σε ναούς και ιερά αντικείμενα, αρκετά από τα οποία έχουν κηρυχθεί εθνικά μνημεία.

## Εκκλησιαστική διοίκηση

Η Αρχιεπισκοπή της Μαδρίτης αποτελείται επί του παρόντος από τους ακόλουθους αξιωματούχους:
* Αρχιεπίσκοπος: Κάρλος Οσόρο Σιέρα, που διορίστηκε στις 28 Αυγούστου 2014 και ανέλαβε καθήκοντα στις 25 Οκτωβρίου του ίδιου έτους.
* Επίκουροι επίσκοποι:
** Χουάν Αντόνιο Μαρτίνεθ Καμίνο, που διορίστηκε στις 17 Νοεμβρίου 2007.
** Χοσέ Κόβο Κάνο, που διορίστηκε στις 29 Δεκεμβρίου 2017.
** Χεσούς Μπιδάλ Τσαμόρο, που διορίστηκε στις 29 Δεκεμβρίου 2017. 
Επιπλέον, ο καρδινάλιος Αντόνιο Μαρία Ρούκο Μπαρέλα αποτελεί επίτιμος Αρχιεπίσκοπος της Μαδρίτης.

### Επίσκοποι και Αρχιεπίσκοποι
Στις 7 Μαρτίου 1885 δημιουργήθηκε η Επισκοπή της Μαδρίτης-Αλκαλά. Αργότερα, στις 25 Μαρτίου 1964, ανυψώθηκε στο βαθμό της αρχιεπισκοπής από τον Πάπα Παύλο ΣΤ΄. Η επισκοπική έδρα της Μαδρίτης διοικήθηκε διαδοχικά από τους εξής δώδεκα ιεράρχες:

## Παραπομπές


Κατηγορία:Καθολική Εκκλησία στην Ισπανία
Βραγκιανά Καρδίτσας

Τα **Βραγκιανά** ή **Μικρά Βραγκιανά** είναι οικισμός στη Θεσσαλία και την Περιφερειακή Ενότητας Καρδίτσας.

## Γεωγραφικά - ιστορικά στοιχεία
Τα Βραγκιανά βρίσκονται στα δυτικά όρια με την Περιφερειακή Ενότητα Άρτας, στις δυτικές πλαγιές του όρους Γαλάτσι σε υψόμετρο 600 μέτρα ενώ απέχουν περίπου 29 χλμ. Ν.-ΝΔ. από το Ανθηρό (έδρα του δήμου) και 94 χλμ. Δ.-ΝΔ. από την Καρδίτσα. Το χωριό είναι κτισμένο σε πλαγιά, ανάμεσα στους χειμάρρους Μπρίτσιο και Μότσιο ενώ περιτριγυρίζεται από τα βουνά της Μυρμιτζάλας, του Κόκκινου Στάνου, του Σταυρού, του Λάκκου και του Πύργου. Υπάρχουν καφενεδάκια, ξενώνες, νερόμυλοι και αξιοθέατο θεωρείται το πρώην κτήριο του δημαρχείου, δωρεά του Ανδρέα Συγγρού. Λέγεται ότι η θέση του χωριού στα αρχαία χρόνια ήταν απέναντι από το σημερινό.

## Διοικητικά - πληθυσμιακά στοιχεία
Αναφέρονται επίσημα (γραμμένα ως *Βραγγιανά*), μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτόνται στον δήμο Αργιθέας. Το 1912 με το ΦΕΚ 261Α - 31/08/1912 ορίστηκαν έδρα της ομώνυμης νεοϊδρυθείσας κοινότητας. Το 1940 το όνομα του οικισμού διορθώθηκε σε  Βραγκιανά. Σύμφωνα με το Πρόγραμμα «Καλλικράτης» μαζί με τα Γριμπιανά, τον Δένδρο, τα Νεοχώρια, τις Νούλες, τα Πλάγια, τα Ξεράκια και τα Ρόγκια αποτελούν την κοινότητα Βραγκιανών που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 134 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

## Μονή Μεταμορφώσης του Σωτήρα
Η Ιερά Μονή Μεταμόρφωσης του Σωτήρα βρίσκεται νότια από το χωριό, σε πλαγιά της Μυρμιτζάλας και σε απόσταση 3 χιλιομέτρων. Πρόκειται για μοναστήρι το οποίο ανοικοδομήθηκε στη θέση παλαιότερης μονής που καταστράφηκε. Έχουν σωθεί το καθολικό του, που είναι μικρός τρίκογχος ναός με θολωτή στέγαση, ο περίβολος και οι πτέρυγες των κελλιών. Εσωτερικά ο ναός είναι διακοσμημένος με τοιχογραφίες που χρονολογούνται στα 1645 ενώ του νάρθηκα στα 1797 (έργο των ζωγράφων Θεόδωρου και Αθανάσιου εκ Σπινάσας - σημ. Νεράιδα). Διασώζεται επίσης το τέμπλο της μονής το οποίο χρονολογείται στον 17ο αι.
Απο το ομώνυμο χωριό κατάγεται ο Μητροπολίτης Κυθήρων και Αντικυθήρων :Σεραφείμ Στεργιούλης Α'

## Εξωτερικοί σύνδεσμοι
* Αννίτα Πρασσά, "Τα Βραγκιανά της Καρδίτσας: ιστορικές και λαογραφικές αναζητήσεις από ένα ξεχασμένο χωριό των Αγράφων", Θεσσαλικό Ημερολόγιο (Λάρισα), τ. 20 (1991), σ. 113-128.
* Η πεζοπορική διαδρομή: Γαλάτσι ( Ασήμι ), Βραγκιανά - Κόκκινος Στανός 1894μ - Βραγκιανά από τον ιστότοπο https://el.wikiloc.com/

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Πουέρτο Σάντα Κρους

Το **Πουέρτο Σάντα Κρους** () είναι πόλη της Αργεντινής στην επαρχία Σάντα Κρους. Είναι η πρωτεύουσα του νομού Κόρπεν Άικε. Έχει 4.431 κατοίκους σύμφωνα με την απογραφή του 2010.

Η μικρή πόλη βρίσκεται στη νότια όχθη της μεγάλης εκβολής του ποταμού Σάντα Κρους, σε απόσταση 40 χλμ. από την πόλη Κομαντάντε Λουίς Πιεντραμπουένα. Σε απόσταση μόλις 16 χιλιομέτρων βρίσκεται το βαθύ λιμάνι της Πούντα Κίγια, που βρίσκεται στις εκβολές του ποταμού στη Θάλασσα της Αργεντινής.

Είναι η παλαιότερη πόλη της επαρχίας Σάντα Κρους μιας και ιδρύθηκε στις 20 Ιανουαρίου 1908. Στην πόλη υπάρχει αεροδρόμιο .

## Κλίμα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Μαζί για το Μέλλον

Το **Μαζί για το μέλλον** (, **IpF**) είναι ένα κεντρώο πολιτικό κόμμα στην Ιταλία. Ιδρυτής και αρχηγός του είναι ο Λουίτζι ντι Μάιο. Όλα τα κοινοβουλευτικά μέλη του εξελέγησαν για το Κίνημα Πέντε Αστέρων στις εκλογές του 2018, αλλά αποχώρησαν τον Ιούνιο του 2022, όταν ο Ντι Μάιο αποφάσισε να σχηματίσει τη δική του πολιτική ομάδα, μετά από εντάσεις με τον αρχηγό του Κινήματος, Τζουζέπε Κόντε.

Ο Ντι Μάιο εξήγησε ότι το «Μαζί για το Μέλλον» δεν θα είναι «προσωπικό κόμμα» και θα απέρριπτε τον λαϊκισμό, ενώ θα ήταν ανοιχτό στη συμβολή ανθρώπων από διαφορετικές πολιτικές εμπειρίες, ιδιαίτερα δημάρχων. Ανακοινώθηκε επίσης ότι το τελικό όνομα του κόμματος θα επιλεγεί αργότερα.

## Ιστορικό
Κατά τη διάρκεια του 2022, αυξήθηκαν οι εντάσεις μέσα στο Κίνημα Πέντε Αστέρων μεταξύ του προέδρου του κόμματος, Τζουζέπε Κόντε, και του πρώην ηγέτη του κόμματος, Λουίτζι ντι Μάιο. Οι δύο βασικοί εκπρόσωποι του κινήματος συγκρούστηκαν πολλές φορές, κυρίως για τις πολιτικές που προωθούσε η κυβέρνηση Ντράγκι, στην οποία ο Ντι Μάιο διετέλεσε υπουργός Εξωτερικών. Οι δύο πολιτικοί διαφώνησαν και ενόψει των ιταλικών προεδρικών εκλογών του 2022, κατά τις οποίες, κάποια στιγμή, ο Κόντε υποστήριξε, μαζί με τον αρχηγό της Λέγκας του Βορρά, Ματέο Σαλβίνι, την υποψηφιότητα της Ελισαμπέτα Μπελόνι, συναντώντας την αντίθεση του Ντι Μάιο.

Στις αρχές Ιουνίου 2022, ο Κόντε έγινε ιδιαίτερα επικριτικός απέναντι στην προσέγγιση της κυβέρνησης στη ρωσική εισβολή στην Ουκρανία και συγκεκριμένα στην παροχή στρατιωτικής βοήθειας, ενώ ο υπουργός Εξωτερικών, Ντι Μάιο, την υπερασπίστηκε. Ο Ντι Μάιο χαρακτήρισε επίσης την ηγεσία του νέου κόμματος ως «ανώριμη», και είπε ότι ήταν αδύναμη στον ατλαντισμό, ενώ ο Κόντε και οι σύμμαχοί του απείλησαν να εκδιώξουν τον Ντι Μάιο από το Κίνημα Πέντε Αστέρων.

Στις 21 Ιουνίου, ο Ντι Μάιο, μαζί με αρκετούς βουλευτές και γερουσιαστές, εγκατέλειψε το Κίνημα Πέντε Αστέρων και ξεκίνησε το «Μαζί για το Μέλλον». Την επόμενη μέρα, η ομάδα ιδρύθηκε επίσημα στην Βουλή των Αντιπροσώπων, με 51 μέλη, ενώ στη Γερουσία της Δημοκρατίας προσχώρησαν δέκα γερουσιαστές και σχημάτισαν κοινή ομάδα με το Δημοκρατικό Κέντρο. Επιπλέον, δύο μέλη του Ευρωπαϊκού Κοινοβουλίου και τρεις περιφερειακοί σύμβουλοι στην Καμπανία και ένας σύμβουλος στο Αμπρούτσο εντάχθηκαν στο νέο κόμμα.

Την 1η Αυγούστου, ο Ντι Μάιο και ο ηγέτης του Δημοκρατικού Κέντρου Μπρούνο Ταμπάτσι ανακοίνωσαν την εκλογική συμμαχία Πολιτική Δέσμευση για τη συμμετοχή τους στις γενικές εκλογές του 2022.

Μετά το φτωχό εκλογικό αποτέλεσμα, το μέλλον του Μαζί για το Μέλλον είναι αβέβαιο καθώς πολλές προσωπικότητες αποσύρονται από την πολιτική.

## Παραπομπές

Κατηγορία:Πρώην πολιτικά κόμματα στην Ιταλία
Google Tensor

μικρογραφία|Απεικόνιση του τσιπ Tensor πρώτης γενιάς
Το **Google Tensor** είναι μια σειρά από επεξεργαστές συστήματος σε τσιπ (SoC) που έχει σχεδιαστεί από την Google για τα Pixel κινητά της. Το τσιπ πρώτης γενιάς έκανε το ντεμπούτο του στη σειρά smartphone Pixel 6 το 2021 και αναβαθμίζεται κάθε χρόνο με τα νέα μοντέλα Pixel.

## Ιστορικό
Η ανάπτυξη ενός συστήματος-on-chip (SoC) που σχεδιάστηκε από την Google ξεκίνησε για πρώτη φορά τον Απρίλιο του 2016, αν και ο Διευθύνων Σύμβουλος της Google, Sundar Pichai και ο επικεφαλής υλικού, Rick Osterloh συμφώνησαν ότι πιθανότατα θα χρειαζόταν μεγάλο χρονικό διάστημα μέχρι να είναι έτοιμο το προϊόν. Τον επόμενο χρόνο, η εταιρεία συγκέντρωσε μια ομάδα 76 ερευνητών ημιαγωγών ειδικευμένων στην τεχνητή νοημοσύνη και τη μηχανική μάθηση, η οποία έκτοτε έχει αυξηθεί σε μέγεθος, για να εργαστεί στο τσιπ. Μέχρι τον Απρίλιο του 2020, η εταιρεία είχε σημειώσει "σημαντική πρόοδο" προς έναν προσαρμοσμένο επεξεργαστή βασισμένο σε ARM για τις συσκευές Pixel και Chromebook, με την κωδική ονομασία "Whitechapel". Στη μητρική εταιρεία Google Alphabet Inc. τον Οκτώβριο σε τριμηνιαία κλήση κερδών, ο Pichai εξέφρασε ενθουσιασμό για τις "βαθέστερες επενδύσεις" της εταιρείας σε υλικό, τις οποίες ορισμένοι ερμήνευσαν ως υπαινιγμό στο Whitechapel. Τον Απρίλιο του 2021, αναφέρθηκε ότι το Whitechapel θα τροφοδοτούσε τα επόμενα smartphone Pixel της Google.

Η Google παρουσίασε επίσημα το τσιπ, που ονομάζεται Tensor, τον Αύγουστο, ως μέρος μιας προεπισκόπησης των smartphone Pixel 6 και Pixel 6 Pro. Τα προηγούμενα smartphone Pixel είχαν χρησιμοποιήσει τσιπ Qualcomm Snapdragon, με το Pixel 5a του 2021 να είναι το τελευταίο τηλέφωνο Pixel που το έκανε. Το "Tensor" είναι μια αναφορά στις τεχνολογίες TensorFlow και Tensor Processing Unit της Google και το τσιπ αναπτύσσεται από την ομάδα Google Silicon που στεγάζεται στο τμήμα υλικού της εταιρείας, με επικεφαλής τον αντιπρόεδρο και γενικό διευθυντή Phil Carmack μαζί με την ανώτερη διευθύντρια Monika Gupta, σε συνεργασία με το τμήμα Έρευνας Google. Τον Σεπτέμβριο του 2022, το The Verge ανέφερε ότι ο διάδοχος του φορητού υπολογιστή Pixelbook με τεχνολογία Tensor με προγραμματισμένη κυκλοφορία το 2023 είχε ακυρωθεί λόγω μέτρων μείωσης του κόστους.

Στις 4 Οκτωβρίου 2023, ανακοινώθηκαν τα Pixel 8 και Pixel 8 Pro με το Google Tensor G3.

## Παραπομπές


Κατηγορία:Google
Κατηγορία:Κινητά τηλέφωνα
Στενόρυγχο δελφίνι

Το **στενόρυγχο δελφίνι** είναι ένα είδος δελφινιού. Ζει σε τροπικά, υποτροπικά και θερμά εύκρατα νερά σε όλη την γη.
Χαρακτηρίζεται από λεπτό και μακρύ ρύγχος του. Είναι το μόνο είδος δελφινιού με μακρύ ρύγχος, στο οποίο δεν υπάρχει κάποια ρυτίδα ή δερματική πτυχή μεταξύ του μετώπου και του ρύγχους.
Το χρώμα του είναι συνήθως γκρίζο. Το μήκος του κυμαίνεται μεταξύ 2 και 2,5 μ και το βάρος του
από 90 έως 155 κιλά. Τα αρσενικά είναι μεγαλύτερα από τα θηλυκά. Απαντάται στον Ειρηνικό, τον Ατλαντικό και τον Ινδικό Ωκεανό καθώς και στην Μεσόγειο θάλασσα.
Μπορεί να ζει μόνο του αλλά συχνά συναθροίζεται σε ομάδες των 10 ατόμων κατά μέσο όρο. Οι διατροφικές του συνήθειες
δεν έχουν μελετηθεί επαρκώς. Φαίνεται ότι τρέφεται με διάφορα ψάρια και κεφαλόποδα. Συνήθως ζει 32-36 χρόνια.

## Παραπομπές

Κατηγορία:Δελφινίδες
Πύργος Ιθώμης Καρδίτσας

Ο **Πύργος Ιθώμης** είναι χωριό της Περιφερειακής Ενότητας Καρδίτσας στην Περιφέρεια Θεσσαλίας.

## Γεωγραφικά - ιστορικά στοιχεία
Ο Πύργος Ιθώμης βρίσκεται προς τα όρια με την Περιφερειακή Ενότητα Τρικάλων, στη δυτική άκρη της πεδιάδας της Καρδίτσας σε υψόμετρο 155 μέτρα. Απέχει περίπου 20 χλμ. ΒΔ. από την Καρδίτσα, 10 χιλιόμετρα Α.-ΝΑ. από το Μουζάκι (έδρα του δήμου) και 24 χιλιόμετρα Ν. από τα Τρίκαλα ενώ βόρεια και δίπλα είναι ο οικισμός Καππάς.

Η αρχική θέση του χωριού ήταν στην τοποθεσία "Παλιοχώρι" και στις αρχές του 18ου αιώνα στην τοποθεσία "Παλιόσπιτα" ενώ γύρω στο 1869 κτίστηκε στη σημερινή του θέση. Η περιοχή, την περίοδο της τουρκοκρατίας, αποτελούσε τσιφλίκι του Τσολάκογλου (από τη Ρεντίνα), ο οποίος το 1700 το πούλησε στον κυρ-Αλέξη, γραμματέα του Σουλτάνου και εν συνεχεία σε ντόπιους Έλληνες κατοίκους. Το όνομά του οφείλεται στον πύργο (ακρόπολη) της προομηρικής πόλης «ΙΘΩΜΗ», που αναφέρεται από τον Όμηρο στο βιβλίο Ιλιάδα Β’. Ραψωδία, στίχος 729(1) και πιθανολογείται ότι *"το βασίλειο της Ιθώμης πρέπει να κάλυπτε όλη την περιοχή από το σημερινό χωριό Πύργος, Γράλιστα, Φανάρι, ως το Βουνέσι και την όλη εκείνη περιοχή"*.

## Διοικητικά - πληθυσμιακά στοιχεία
Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Ιθώμης και το 1919 με το ΦΕΚ 66Α - 22/03/1919 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την κοινότητα Πύργου Ιθώμης που υπάγεται στη δημοτική ενότητα Ιθώμης του Δήμου Μουζακίου ενώ σύμφωνα με την απογραφή του 2011 απογράφησαν 136 κάτοικοι.

Οι απογραφές πληθυσμού μετά τον Β΄ Παγκόσμιο Πόλεμο είναι:

## Εξωτερικοί σύνδεσμοι

* Ιστορικά στοιχεία Πύργου Ιθώμης - Καππά από το Ε.Μ.Π. - Σχολή Αρχιτεκτόνων - Μηχανικών "Αρχιτεκτονική ανάλυση παραδοσιακών κτηρίων και συνόλων"

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Ραφαέλ Ορόζκο Μαέστρε

Ο **Ραφαέλ Χοσέ Ορόζκο Μαέστρε** (ισπανικά: **Rafael** **José Orozco Maestre**, 24 Μαρτίου 1954 – 11 Ιουνίου 1992)  ήταν Κολομβιανός τραγουδιστής και μουσικός. Θεωρείται ένας από τους καλύτερους τραγουδιστές στην Κολομβία.

Γεννήθηκε στις 24 Μαρτίου 1954. Οι γονείς του ήταν η Ραφαέλ Ορόζκο Φερνάντες και η Χριστίνα Μαέστρε. γεννήθηκε σε μια οικογένεια δεκατριών παιδιών. Σπούδασε δευτεροβάθμια στο Colegio Nacional Loperena de Valledupar. Ο Ορόζκο ηχογράφησε για πρώτη φορά με τον ακορντεονίστα Emilio Oviedo το 1975.

Ο Ραφαέλ Ορόζκο Μαέστρε και ο Ισραήλ Ρομέρο συναντήθηκαν για πρώτη φορά σε σχολείο, όπου ο Orozco τραγούδησε σε ένα πάρτι. Δύο μήνες αργότερα, ίδρυσαν το συγκρότημα El Binomio de Oro στη Μπαρρανκίγια, το 1976. Με αυτό το γκρουπ κέρδισαν 16 χρυσούς δίσκους και δύο πλατινένιους δίσκους για πωλήσεις εκατομμυριούχων παγκοσμίως.

Ο Ραφαέλ Ορόζκο Μαέστρε πυροβολήθηκε εννέα φορές μπροστά στο σπίτι του το 1992.

## Δισκογραφία

### Studio albums

* 1975 - *Adelante*
* 1975 - *Con emoción*
* 1977 - *Binomio de oro*
* 1977 - *Por lo alto*
* 1978 - *Enamorado como siempre*
* 1978 - *Los Elegidos*
* 1979 - *Súper vallenato*
* 1980 - *Clase aparte*
* 1980 - *De caché*
* 1981 - *5 años de oro*
* 1982 - *Festival vallenato*
* 1982 - *Fuera de serie*
* 1983 - *Mucha calidad*
* 1984 - *Somos vallenato*
* 1985 - *Superior*
* 1986 - *Binomio de oro*
* 1987 - *En concierto*
* 1988 - *Internacional*
* 1989 - *De Exportación*
* 1990 - *De fiesta con binomio de oro*
* 1991 - *De américa*
* 1991 - *Por siempre*

## Παραπομπές


Κατηγορία:Κολομβιανοί τραγουδιστές
Πτελέα Καρδίτσας

Η **Πτελέα** είναι οικισμός νότια της Καρυάς του Δήμου Αργιθέας στη Θεσσαλία και την Περιφερειακή Ενότητα Καρδίτσας, ο οποίος είναι κτισμένος δυτικά από τον ποταμό Κουμποριανίτικο (ή Λεσκοβίτικο) σε υψόμετρο 600 μέτρων. Απέχει περίπου 7 χλμ. Δ. (οδηγικά) από την Καρυά, 6 χλμ. Ν.-ΝΑ. από το Ανθηρό (έδρα του δήμου) και 70 χλμ. Δ.-ΝΔ. από την Καρδίτσα. Αναφέρεται επίσημα ως ξεχωριστός οικισμός για πρώτη φορά το 1940 με την παλιά της ονομασία *Βαϊτσια* να απογράφεται στην τότε κοινότητα Τριζόλου και το 1957 στο ΦΕΚ 119Α - 03/07/1957 να μετονομάζεται σε Πτελέα. Σύμφωνα με το Πρόγραμμα «Καλλικράτης» μαζί με την Καρυά, το Παλαιοχωράκι και τα Ρόγκια αποτελούν την κοινότητα Καρυάς που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 19 κάτοικοι. Οι απογραφές πληθυσμού είναι:

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Ρωσική επίθεση στην νότια Ουκρανία

μικρογραφία|Ρωσικά φορτηγά φαίνονται να μεταφέρουν στρατιώτες από την Κριμαία στην Ουκρανία
Η **ρωσική επίθεση στη νότια Ουκρανία** αποτελεί ένα από τα μέτωπα της ρωσικής εισβολής στην Ουκρανία το 2022. Από τη βάση τους στη προσαρτημένη από τη Ρωσία Κριμαία, οι Ρωσικές Ένοπλες Δυνάμεις επιτέθηκαν στις περιφέρειες Ζαπορίζιας, Νικολάγιεφ και Χερσώνας στη νότια Ουκρανία. Στις 24 Φεβρουαρίου 2022, οι ρωσικές δυνάμεις εισέβαλαν στην Ουκρανία. Ήδη από τη πρώτη μέρα της εισβολής, η Ρωσία είχε καταλάβει κάποιες περιοχές στη νότια περιφέρεια Χερσώνας, για να την καταλάβει σχεδόν ολόκληρη στη συνέχεια.

Το σημαντικότερο μέρος του νοτιοουκρανικού μετώπου είναι η περιφέρεια Χερσώνας. Οι περισσότερες μάχες του νοτιοουκρανικού μετώπου έχουν λάβει στην περιφέρεια Χερσώνας και Ζαπορίζιας, αν και τον Μάρτιο η Ρωσία βομβάρδισε το Νικολάγιεφ σε μια προσπάθεια να προωθηθεί προς τα εκεί, προσπάθεια η οποία απέτυχε τελικά.

Στη νότια Ουκρανία, η Ρωσία ελέγχει το μεγαλύτερο μέρος της περιφέρειας Χερσώνας και Ζαπορίζιας, και ένα μέρος της περιφέρειας Νικολάγιεφ γύρω από τη Σνιχουρίβκα (Οκτώβριος 2022). Στις 29 Αυγούστου 2022 η Ουκρανία ξεκίνησε αντεπίθεση για την ανακατάληψη της περιοχής με την Ουκρανία να καταλαμβάνει στις αρχές Οκτωβρίου 2022 αρκετά εδάφη στη βορειοδυτική περιφέρεια Χερσώνας.

Η σημασία της ρωσικής εισβολής στη νότια Ουκρανία έγκειται στο γεγονός ότι η περιφέρεια Χερσώνας αποτελεί χερσαία γέφυρα για τους Ρώσους, ώστε να συνδέσουν την Κριμαία με την υπόλοιπη Ρωσία. Στις 30 Σεπτεμβρίου 2022 η Ρωσία προσάρτησε τις κατεχόμενες περιοχές στο νοτιοουκρανικό και ανατολικοουκρανικό μέτωπο στη Ρωσία έπειτα από αμφιλεγόμενα δημοψηφίσματα.

## Παραπομπές

Κατηγορία:Σελίδα που χρησιμοποιεί δεδομένα των Wikidata/P625
Κατηγορία:Ρωσική εισβολή στην Ουκρανία (2022)
Γκουαντσάλε

Το **γκουαντσάλε** (ιταλικά: guanciale) είναι παραδοσιακό αλλαντικό της ιταλικής κουζίνας, το οποίο έφτιαχναν οι χωρικοί στη προσπάθειά τους να αξιοποιήσουν όλα τα μέρη του σφάγιου και να τα διατηρήσουν πολύ καιρό, χωρίς τη χρήση ψυγείου. Το όνομά του προήλθε από το είδος του κρέατος που χρησιμοποιείται για τη παρασκευή του, δηλαδή το μάγουλο (guancia), συνήθως του χοίρου και πιο σπάνια του μοσχαριού.

Πιο γνωστό και φημισμένο είναι το χοιρινό γκουαντσάλε, απαραίτητο συστατικό σε παραδοσιακές συνταγές της κουζίνας στην περιοχή της Ρώμης, όπως η καρμπονάρα.

Το μάγουλο του χοίρου είναι ένα κομμάτι που μοιάζει αρκετά με τη παντσέτα, είναι δηλαδή ένα κομμάτι συμπαγούς λίπους που διασχίζεται από λεπτές γραμμές καθαρού μυικού ιστού. Το λίπος όμως στο γκουαντσάλε είναι καλύτερο ποιοτικά και πιο γευστικό από αυτό στη παντσέτα ή στο λαρδί.

Η έντονη γεύση στο γκουαντσάλε και η μεγάλη περιεκτικότητά του σε λίπος το κάνουν πρωταγωνιστή στα πιάτα που δημιουργούνται με αυτό (καρμπονάρα, αματριτσιάνα).

## Εξωτερικοί σύνδεσμοι

* Σπιτικό γκουαντσάλε

Κατηγορία:Ιταλική κουζίνα
Κατηγορία:Αλλαντικά
Κυβερνήσεις του Ντέιβιντ Κάμερον

Κυβερνήσεις με Πρωθυπουργό τον Ντέιβιντ Κάμερον

* Κυβέρνηση Κάμερον-Κλεγκ 2010 (*[[Κυβέρνηση συνεργασίας]]*)
* Κυβέρνηση Ντέιβιντ Κάμερον 2015
Κυβέρνηση Γκόρντον Μπράουν

Η **Κυβέρνηση του Γκόρντον Μπράουν** (αγγλικά: *Gordon Brown ministry*) σχηματίστηκε στις 28 Ιουνίου 2007, όταν η Βασίλισσα Ελισάβετ Β΄ έδωσε εντολή σχηματισμού νέας κυβέρνησης, στον νέο ηγέτη του Εργατικού Κόμματος και επόμενο πρωθυπουργό, Γκόρντον Μπράουν, ύστερα από την παραίτηση του πρωθυπουργού Τόνι Μπλερ και της Κυβέρνησής του.

Ύστερα από τις γενικές εκλογές του 2010, οι οποίες έδωσαν ασαφές αποτέλεσμα με μετέωρο κοινοβούλιο, η Κυβέρνηση Μπράουν παρέμεινε ως υπηρεσιακή, προκειμένου να διενεργηθούν διαπραγματεύσεις για τον σχηματισμό της επόμενης Κυβέρνησης του Ηνωμένου Βασιλείου. Οι διαπραγματεύσεις μεταξύ των Εργατικών και των Φιλελεύθερων Δημοκρατών κατέστησαν ατελέσφορες, με αποτέλεσμα να δημιουργηθεί συνασπισμός μεταξύ των Συντηρητικών και Φιλελεύθερων Δημοκρατών, υπό τον Ντέιβιντ Κάμερον. Έτσι ο πρωθυπουργός, Γκόρντον Μπράουν παραιτήθηκε στις 11 Μαΐου 2010 και ανέλαβε η επόμενη κυβέρνηση. 

## Υπουργικό Συμβούλιο
Κυβέρνηση Γκόρντον Μπράουν: 28 Ιουνίου 2007 – 11 Μαΐου 2010

### Υπουργικό Συμβούλιο (Ιουνίου 2007 – Ιανουαρίου 2008)

### Υπουργικό Συμβούλιο (Ιανουαρίου 2008 – Οκτωβρίου 2008)

### Υπουργικό Συμβούλιο (Οκτωβρίου 2008 – Ιουνίου 2009)

### Υπουργικό Συμβούλιο (Ιουνίου 2009 – Μαΐου 2010)

## Παραπομπές


Μπραουν
Επιτομή των Καισάρων

Η **Επιτομή των Καισάρων**, λατιν.: *Epitome de Caesaribus* είναι ένα λατινικό ιστορικό έργο, που γράφτηκε στα τέλη του 4ου αι.

Είναι μία σύντομη αναφορά της βασιλείας των Ρωμαίων Αυτοκρατόρων ("Καισάρων") από τον Αύγουστο έως τον Θεοδόσιο Α΄. Αποδιδόταν στον Αυρήλιο Βίκτωρα, αλλά γράφτηκε από έναν ανώνυμο συγγραφέα, που ήταν πολύ πιθανόν ειδωλολάτρης. Ο συγγραφέας χρησιμοποίησε τη λεγόμενη *[[Ιστορία των Αυγούστων του Ένμανν]]* και τα (τώρα χαμένα) *Χρονικά* τού Βιρίου Νικομάχου Φλαβιανού (φίλου του Κοΐντου Αυρηλίου Συμμάχου). Αν και πολύ σύντομο σε έκταση και όχι πάντα αξιόπιστο, περιέχει επίσης ορισμένες χρήσιμες πληροφορίες. 

## Βιβλιογραφία
* Jörg A. Schlumberger: *Die Epitome de Caesaribus.* *Untersuchungen zur heidnischen Geschichtsschreibung des 4.* *Jahrhunderts n.* *Ο Χρ.* , CH Beck, Μόναχο 1974.

## Εξωτερικοί σύνδεσμοι
* ''Epitome de Caesaribus'' (Λατινικό κείμενο)
* *[https://web.archive.org/web/20220311020340/http://www.roman-emperors.org/epitome.htm Epitome de Caesaribus]* (Αγγλική μετάφραση)

Κατηγορία:Ρωμαϊκή Αυτοκρατορία κατά την Ύστερη Αρχαιότητα
Ιστορία των Αυτοκρατόρων του Ένμανν

Η **Ιστορία των Αυτοκρατόρων τού Ένμανν** (γερμ. **) είναι ένας σύγχρονος όρος για ένα υποθετικό λατινικό ιστορικό έργο, που γράφτηκε τον 4ο αι., αλλά τώρα έχει χαθεί.

Ο Γερμανός λόγιος Aλεξάντερ Ένμανν έκανε το 1884 μία σύγκριση πολλών όψιμων ρωμαϊκών ιστορικών έργων και βρήκε πολλές ομοιότητες, οι οποίες δεν μπορούσαν να εξηγηθούν από μία άμεση λογοτεχνική σχέση μεταξύ των σωζόμενων έργων "*Eine verlorene Geschichte der roemischen Kaiser und das Buch De viris illustribus urbis Romae" (Μία χαμένη ιστορία των Ρωμαίων αυτοκρατόρων και το βιβλίο Περί των επιφανών ανδρών της πόλης της Ρώμης*). Ο Ένμανν υπέθεσε μία θεωρία για ένα χαμένο ιστορικό έργο, η οποία ήταν η κοινή πηγή για συγγραφείς όπως ο Αυρήλιος Βίκτωρ, ο Ευτρόπιος και ο συγγραφέας της *[[Ιστορία των Αυγούστων|Historia Augusta]]*.  Το έργο δεν αναφέρεται από κανέναν ύστερο Ρωμαίο ιστορικό, αλλά η ανάλυση του Ένμανν είναι σήμερα σε μεγάλο βαθμό αποδεκτή και τροποποιείται.  Υπάρχουν κάποιοι μελετητές, ειδικά ο Βίλλεμ ντεν Μπόερ, που αμφισβητούν την ύπαρξή του, αλλά η πλειοψηφία το αποδέχεται. 

Το *Kaisergeschichte* ήταν ένα σύντομο ιστορικό έργο. Είχε καλύψει την εποχή από τον αυτοκράτορα Αύγουστο έως το 337 ή 357.  Εκτός από τους τρεις ιστορικούς που αναφέρθηκαν παραπάνω, χρησιμοποιήθηκε από τον Φήστο, τον Ιερώνυμο και την ανώνυμη *[[Επιτομή των Καισάρων]]* (Epitome de Caesaribus).

## Δείτε επίσης
* Τριάντα Τύραννοι της Ρώμης
* Ιστορία των Αυγούστων

## Bιβλιογραφικές αναφορές
* Alexander Enmann, *Eine verlorene geschichte der römischen Kaiser und das buch de viris illustribus urbis romae* . Φιλόλογος, αρ. Supplement-Band 4, Heft 3. (1884). Π.&nbsp;337-501.
* Willem den Boer, *Μερικοί Μικροί Ρωμαίοι Ιστορικοί* . Leiden, 1972.
* Timothy David Barnes, *The Sources of the Historia Augusta* . Συλλογή Latomus τ. 155. Βρυξέλλες: Latomus, 1978.
* (με βιβλιογραφία).

## Σημειώσεις

Κατηγορία:Ρωμαϊκή Αυτοκρατορία κατά την Ύστερη Αρχαιότητα
Η μέθοδος των Γουίλιαμς

**Η μέθοδος των Γουίλιαμς** (αγγλικά: *King Richard*) είναι αμερικανική κινηματογραφική, βιογραφική ταινία παραγωγής 2021, σε σκηνοθεσία του Ρεϊνάλντο Μάρκους Γκριν.

Η ταινία διηγείται την ιστορία της οικογένειας των Βένους και Σερένα Γουίλιαμς, εστιάζοντας στις σχέσεις των δυο κοριτσιών με τον πατέρα και προπονητή τους, Ρίτσαρντ Γουίλιαμς.

Πρωταγωνιστεί ο Γουίλ Σμιθ ο οποίος για την ερμηνεία του έλαβε κυρίως θετικές κριτικές και απέσπασε διάφορα βραβεία, ανάμεσα στα οποία ήταν και Όσκαρ Α΄ Ανδρικού Ρόλου στην 94η Απονομή Βραβείων Όσκαρ και Βραβείο BAFTA Καλύτερου Ηθοποιού Α' Ανδρικού Ρόλου στην 75η Απονομή των BAFTA. 

Η ταινία έκανε πρεμιέρα στις 2 Σεπτεμβρίου του 2021 στο Φεστιβαλ Κινηματογράφου του Τελουρίντ, ενώ  στις κινηματογραφικές αίθουσες προβλήθηκε από τις 19 Νοεμβρίου του 2021. Έγινε διαθέσιμη ταυτόχρονα και στο HBO Max.

## Περίληψη
Αποφασισμένος να κάνει τις δυο μικρές του κόρες τις κορυφαίες τενίστριες του κόσμου, ο Ρίτσαρντ Γουίλιαμς ακολουθεί πεισματικά έναν τρόπο προπόνησης δικής του έμπνευσης, κόντρα στις συμβουλές όλων των ειδικών του αθλήματος.

## Ηθοποιοί και Χαρακτήρες
* Γουίλ Σμιθ στον ρόλο του *[[Ρίτσαρντ Γουίλιαμς (προπονητής τένις)|Ρίτσαρντ Γουίλιαμς]]*
* Ανζενού Ελις στον ρόλο της *Ορασένε "Μπράντυ" Πραΐς*  
* Σανίγια Σίντνεϊ στον ρόλο της *[[Βένους Ουίλιαμς|Βένους Γουίλιαμς]]*
* Ντέμι Σίνγκλετον στον ρόλο της Σερένα Γουίλιαμς
* Τζον Μπέρνθαλ στον ρόλο του *Ρικ Μάκι*
* Τόνι Γκόλντγουιν στον ρόλο του *Πολ Κόχεν*
* Μικαλάια Λάσαε Βαρθολομαίος στον ρόλο της *Τούντε Πραΐς*
* Ντάνιελ Λώσον στον ρόλο της ΄'Ισα Πραΐς*
* Λάιλα Κρόφορντ στον ρόλο της *Λύντρια Πραΐς''

## Βραβεία και Υποψηφιότητες

## Παραπομπές


## Εξωτερικοί Σύνδεσμοι
* Επίσημη ιστοσελίδα 
*

Κατηγορία:Ταινίες του 2021
Κατηγορία:Αμερικανικές δραματικές ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές αθλητικές ταινίες
Κατηγορία:Αμερικανικές βιογραφικές ταινίες
Κατηγορία:Ταινίες παραγωγής Warner Bros.
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες γυρισμένες στο Λος Άντζελες
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Streaming ταινίες
Κατηγορία:Ταινίες σχετικά με την οικογένεια
Κατηγορία:Αγγλόφωνες ταινίες
Τζέρεμι Χαντ (αποσαφήνιση)

* Τζέρεμι Χαντ (πολιτικός) (γ. 1966), Βρετανός πολιτικός και Καγκελάριος του Θησαυροφυλακίου του ΗΒ (2022–εν ενεργεία)
* Τζέρεμι Χαντ (Αμερικανός καλαθοσφαιριστής) (γ. 1983), Αμερικανός καλαθοσφαιριστής 

__DISAMBIG__
Η εξουσία του σκύλου

***Η εξουσία του σκύλου*** (αγγλικά: *The Power of the Dog*) είναι ο τίτλος μιας κινηματογραφικής ταινία παραγωγής του 2021, σε σενάριο και σκηνοθεσία της Τζέιν Κάμπιον. Είναι βασισμένη στο ομότιτλο βιβλίο του 1967 του Τόμας Σάβατζ. Στην ταινία πρωταγωνιστούν οι Μπένεντικτ Κάμπερμπατς, Κίρστεν Ντανστ, Τζέσι Πλέμονς και Κόντι Σμιτ-Μακφί. Αν και η ταινία διαδραματίζεται στην Μοντάνα,γυρίστηκε κυρίως στο Ουτάγκο, στην Νέα Ζηλανδία. Είναι συμπαραγωγή μεταξύ των χωρών της Νέας Ζηλανδίας, του Ηνωμένου Βασιλείου, του Καναδά και της Αυστραλίας.

Η ταινία έκανε πρεμιέρα στις 2 Σεπτεμβρίου του 2021 στο Διεθνές Φεστιβάλ Κινηματογράφου Βενετίας, όπου η Τζέιν Κάμπιον κέρδισε το Ασημένιο Λιοντάρι για την Καλύτερη Σκηνοθεσία. Έκανε πρεμιέρα σε συγκεκριμένες κινηματογραφικές αίθουσες τον Νοέμβριο του 2021 και διανεμήθηκε παγκοσμίως online από το Netflix την 1η Δεκεμβρίου του 2021. Έλαβε κυρίως θετικές  κριτικές  οι οποίες επαίνεσαν την σκηνοθεσία, το σενάριο, την φωτογραφία, το μουσικό θέμα καθώς και τις ερμηνείες των τεσσάρων πρωταγωνιστών της, και κέρδισε διάφορα βραβεία. 

Θεωρείται απο πολλούς κριτικούς ότι είναι μια απο τις καλύτερες κινηματογραφικές ταινίες του 2021. Στην 94η Απονομή των Βραβείων Όσκαρ, η ταινία προτάθηκε για 12 βραβεία, κερδίζοντας τελικά μόνο το βραβείο Καλύτερης Σκηνοθεσίας.  Επίσης, η ταινία προτάθηκε για επτά Χρυσές Σφαίρες, κερδίζοντας τελικά τα βραβεία Καλύτερης Δραματικής Ταινίας, Καλύτερης Σκηνοθεσίας για την Τζέιν Κάμπιον, και Β' Ανδρικού Ρόλου - κινηματογραφική ταινία για τον Κόντι Σμιτ-Μακφι, καθώς και για εννιά βραβεία BAFTA στην 75η Απονομή των βραβείων BAFTA κερδίζοντας τελικά δυο βραβείο, αυτό της Καλύτερης Ταινίας, και αυτό της Καλύτερης Σκηνοθεσίας.

## Περίληψη
Στη Μοντάνα του 1925 η σχέση των αδελφών Μπέρμπανκ θα δοκιμαστεί όταν ο κοινωνικός Τζορτζ φέρει στην απομονωμένη φάρμα τους τη νέα του σύζυγο, την οποία ο μοναχικός  Φιλ περιφρονεί προκλητικά.

## Ηθοποιοί και Χαρακτήρες
*Μπένεντικτ Κάμπερμπατς στο ρόλο του *Φιλ Μπέρμπανκ* 
*Τζέσι Πλέμονς στο ρόλο του *Τζορτζ Μπέρμπανκ*
*Κίρστεν Ντανστ στο ρόλο της *Ρόους Γκόρντον* 
*Κόντι Σμιτ-Μακφί στο ρόλο του *Πίτερ Γκόρντον*
*Τομαζίν Μακέντζι στο ρόλο της *Λόλα* 
*Ζενεβιέβ Λέμον στο ρόλο του *Κύριου Λιούις*
*Κιθ Καραντάιν στο ρόλο του *Κυβερνήτη Έντουαρντ* 
*Φράνσις Κονρόι στο ρόλο της *Ηλικιωμένης Κυρίας Μπέρμπανκ*
*Πίτερ Κάρολ στο ρόλο του *Γέρου Τζεντ Μπέρμπανκ* 
*Άνταμ Μπιτς στο ρόλο του *Έντουαρντ Νάπο*

## Παραπομπές


## Εξωτερικοί σύνδεσμοι
* Η Εξουσία του Σκύλου στο IMDb
* Επίσημο σενάριο

Κατηγορία:Ταινίες του 2021
Κατηγορία:Ψυχολογικές δραματικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γουέστερν
Κατηγορία:Ταινίες συσχετιζόμενες με ΛΟΑΤ
Κατηγορία:Ταινίες τοποθετημένες στην Μοντάνα
Κατηγορία:Ταινίες γυρισμένες στη Νέα Ζηλανδία
Κατηγορία:Ταινίες που επηρεάστηκαν από την πανδημία COVID-19
Κατηγορία:Νεοζηλανδικές ταινίες
Κατηγορία:Ταινίες σε σκηνοθεσία Τζέιν Κάμπιον
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Αγγλόφωνες ταινίες
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Χρυσή Σφαίρα Καλύτερης Σκηνοθεσίας
Μαντούρ

Το **Μαντούρ** (τουρκικά: Madur) είναι βουνό στα Σούρμενα της σημερινής Τουρκίας, στον Πόντο. Έχει υψόμετρο 2.742 μέτρα.

Στους αρχαίους Έλληνες ήταν γνωστό ως Θήχης. Στον Θήχη βρίσκονταν οι περιπλανώμενοι Μύριοι όταν είδαν τον Εύξεινο Πόντο το 401 π.Χ. Το βουνό απείχε μόλις πέντε ημέρες από την φιλική παραθαλάσσια πόλη Τραπεζούντα. Την ιστορία αφηγείται ο Ξενοφών στην *[[Κύρου Ανάβασις|Ανάβασίν]]* του.

## Παραπομπές


Κατηγορία:Βουνά της Τουρκίας